Publication: Magyar Közlöny
Issue: MK-1998-56 (Year: 1998, Number: 56)
Era: 1990-2004
Section: 1997. évi XXX. törvény (Jht.) és egyéb — jogszabályok
Paragraph Index: 476

d) oszlopban kell feltüntetni. A 31. Osztalékelsőbbségi részvénytulajdonosok sorban az ilyen címen kibocsátott, illetve a 32. Visszavásárolt részvények sorban az összesített értéket és arányt kell feltüntetni. A második táblázatban a részvényesek ország szerinti felsorolását — a részvénykönyv alapján — a részletezésnek megfelelően szükséges közölni. Az ország szerinti felsorolás nem korlátozott. XI. A 2. TULAJDONOSI SZERKEZET A jelentés kitöltése A hitelintézet jegyzett tőkéjét a névérték és a tulajdoni, illetve szavazati arány szerint kell tulajdonosonként kimutatni. Ennek érdekében a hitelintézetnek rendelkezni kell — a részvénykönyv alapján — olyan kimutatással, amelyből az egyes tulajdonosokhoz (ügyfelekhez) kapcsolódó tulajdoni, illetve szavazati arány — ennek mértékétől függetlenül — megállapítható. Ebben a táblában szereplő kimutatás összefüggésben van a XI. B Tulajdonosokhoz és vezetőkhöz kapcsolódó ügyletek című táblázatokkal, ezért az összesítések, illetve a részletező sorokban az ügyfelek felsorolási sorrendjének a két táblában azonosaknak kell lenni annak érdekében, hogy egy ügyfélre (tulajdonosra) nézve nyomon követhető legyen a tulajdonosi, illetve az ügyleti kapcsolat. A betűvel jelzett sorok a részletező sorok, illetve a külön nem részletezettek összesítésére szolgálnak. Az 1. sortól — folyamatosan — egyenként fel kell sorolni mindazokat az ügyfeleket, amelyek tulajdoni kapcsolatban vannak a hitelintézettel. A sorok száma nem korlátozott, a felsorolást folytatni kell mindaddig, amíg az összes kapcsolat kimutatásra nem kerül. A részletezés elsődleges szempontja a hitelintézet és az ügyfél között pénzügyi szolgáltatás — kapcsolódó ügylet — (hitel, illetve vállalt kötelezettség) van. Azokat a tulajdonosokat, ahol csak betéti kapcsolat van, a részletezés során hátra kell sorolni. A kapcsolódó ügylettel rendelkező ügyfeleken belül is a felsorolást a befolyásoló (10%-ot elérő vagy meghaladó közvetlen és közvetett) részesedéssel rendelkezőkkel kell kezdeni és folytatni az 5%-ot elérő vagy azt meghaladó aránnyal rendelkező tulajdonosokkal. Ezt követően a tulajdonosi szerkezet megismerése érdekében azokat az 5%-ot elérő vagy azt meghaladó aránnyal rendelkező tulajdonosokat is fel kell sorolni, akiknek nincs kapcsolódó ügyletük a hitelintézettel. A tételeket — elsősorban a befolyásoló részesedésűek felsorolásával — az együttes szavazati (tulajdoni) részarányok csökkenő sorrendjében kell a táblázat soraiban szerepeltetni.

Source: https://magyarkozlony.hu/hivatalos-lapok/3e02abc0a0cb62f0065830fcfced94e28ce56659/dokumentumok/fd6553a8a14a44bbf9e49db80bb2421cb2a01807/letoltes